På samisk heter elva Tana Deatnu med betydningen «Stor elv», og på kvensk Teno(joki) eller Taana(njoki). Vassdraget som har sitt utspring bl.a. i Finland og går gjennom Karasjok og Tana kommuner og renner ut i Tanafjorden. Tanaelva er 330 km lang. Tanaelva med bielver (Tanavassdraget) har laks over en strekning på i alt ca. 800 km. Grenseelv mellom Norge og Finland over 256 km. Tanaelva går forbi Tana kommunes og Lebesby kommunes største fjell, Rásttigáisá. Store kildeelever er Anárjohka og Kárášjohka/Iešjohka samt Utsjok i Finland. Nedbørfelt 15330 kvadratkilometer, derav ca. 70% i Norge. Norges desidert største lakseelv. Innehar verdensrekorden for laks (atlantisk) tatt på stang, 32,5 kg, tatt i 1951, av Nils Mathis Walle. Spesielt for Tanaelva er drivgarnsfisket og stengselsfisket. Egen lov regulerer fisket i Tanaelva. Tanamunningen utgjør et av Europas største uberørte deltaområder.